Mitropolitul Clujului, Maramureșului și Sălajului, Andrei Andreicuț, arhiepiscop al Vadului, Feleacului și Clujului a anunțat că sprijină campania cu titlul „Nu divorțului!"

Mitropolitul Clujului, Maramureșului și Sălajului, Andrei Andreicuț, arhiepiscop al Vadului, Feleacului și Clujului a anunțat că sprijină campania cu titlul „Nu divorțului!”, inițiată de Organizația Creștină „Agape” și Seminarul Teologic Ortodox din Cluj-Napoca.

În acest sens, acesta va rosti miercuri, după oficierea Vecerniei în Catedrala Mitropolitană, o predică referitoare la valorile familiei creștine.

„În contextul în care stabilitatea familiilor este tot mai mult amenințată de fenomene negative precum plecarea la muncă în străinătate, abandonul copiilor, proliferarea violenței domestice, dar și mai nou prin oferte de căsătorii între persoane de același sex, iar divorțul devine un fenomen de amploare în societatea românească, Arhiepiscopia Ortodoxă a Vadului, Feleacului și Clujului sprijină Campania >”, se arată pe site-ul Mitropoliei Clujului, Albei, Crișanei și Maramureșului.

Aceasta va fi urmată de o conferință ce se va desfășura în Aula „Nicolae Ivan” a Facultății de Teologie Ortodoxă a Universității „Babeș-Bolyai”. Atunci, mitropolitul va susține un discurs și va răspunde întrebărilor celor prezenți.

În plus, marți, elevii Seminarului Teologic vor distribui trecătorilor 25.000 de fluturași cu mesajul campaniei și învățături despre valorile familiei creștine.